rejauldu/bengali-wikipedia huggingface dataset:
মুকাসসির ইবনে 'ঈসা ইবনে ফুলায়তাহ আল-হাসানি আল-আলাউয়ী (    ; মৃত্যু: ১২০৩-১২০৪)  শরিফীয় হাওয়াশিম রাজবংশের শেষ আমির ছিলেন। তিনি ১১৭৬ থেকে ১২০৩ সালের মধ্যে কমপক্ষে তিনবার রাজত্ব করেছিলেন।  মুকাসসিরের পূর্ণ বংশ পরিচয় হলো: মুকাত্থির ইবনে ঈসা ইবনে ফুলায়তা ইবনে কাসিম ইবনে আবি হাশিম মুহাম্মাদ। তিনি মুহাম্মদের নাতি হাসান ইবনে আলীর নাসাব (পৈতৃক বংশ)ছিলেন। ২ শা'বান ৫৭০ হিজরিতে (  ) মুকাসসিরের বাবা মারা যান এবং তার ভাই দাউদ মক্কার আমির হন। এক বছরেরও কম সময় পরে, ৫৭১ হিজরির ১৫ রজব রাতে (  ), মুকাসসির তার ভাইকে ক্ষমতাচ্যুত করেন এবং আমিরাত গ্রহণ করেন। ১৫ শা'বান ৫৭১ হিজরিতে (  ) সালাহউদ্দিনের ভাই তুরানশাহ সিরিয়া যাওয়ার পথে মক্কায় পৌঁছান। তিনি মুকাসসির ও দাউদকে ডেকে পাঠালেন এবং তাদের মধ্যে শান্তি স্থাপন করলেন। সেই বছরের যিলহজ্জ মাসে (১১৭৬ সালের জুন) ইরাকি আমির আল-হাজ্জ তাশতাকিন আল-মুসতানজাদী খলিফার কাছ থেকে মুকাত্সিরকে ক্ষমতাচ্যুত করার নির্দেশ নিয়ে আসেন। ১৩ জিলহজ্জ (প্রায় ৩০ জুন ১১৭৬) লড়াই শুরু হয় এবং ১৬ জিলহজ্জ (প্রায় ৩ জুলাই ১১৭৬) পর্যন্ত চলে।  অবশেষে মুকাসসির আবু কুবাইস পর্বতে তার দুর্গ আত্মসমর্পণ করে মক্কা ত্যাগ করেন। তাশতাকিন মদিনার আমির কাসিম ইবনে মুহান্নাকে আমিরাতের তত্ত্বাবধানের দায়িত্ব দিয়েছিলেন। কিন্তু মাত্র তিন দিন পরে তিনি মুকাসসিরের প্রতিশোধের ভয়ে দাউদের কাছে ক্ষমতা হস্তান্তর করেছিলেন বলে জানা গেছে।  পরের বছর, ৫৭২ হিজরিতে (১১৭৬–১১৭৭) মুকাসসির আবার দাউদকে সরিয়ে দিয়ে আমির হন বলে জানা যায়।  এক পর্যায়ে আমিরাত দাউদের কাছে ফিরে আসে। যেমন আল-যাহাবী বর্ণনা করেছেন যে দাউদ ৫৮৭ হিজরিতে (১১৯১-১১৯২) আমির ছিলেন। তিনি লিখেছেন যে, সেই বছর দাউদ কাবার সম্পদ লুট করে নিয়েছিলেন এবং কালো পাথরের রূপার আবরণ খুলে ফেলেছিলেন। আমির আল-হজ্জ এলে তিনি দাউদকে ক্ষমতাচ্যুত করেন এবং মুকাসসিরকে আবার আমির হিসেবে অধিষ্ঠিত করেন। দাউদ ৫৮৯ হিজরিতে (১১৯৩) মারা যান। কাতাদাহ ইবনে ইদ্রিস মক্কা জয় না করা এবং হাওয়াশিমের রাজত্বের অবসান না হওয়া পর্যন্ত মুকাসসির কোনো বাধা ছাড়াই রাজত্ব করেন। বিভিন্ন প্রতিবেদন অনুসারে, কাতাদাহর মক্কা দখলের ঘটনাটি ৫৯৭ থেকে ৫৯৯ হিজরির মধ্যে (১২০০ থেকে ১২০৩ সালের মধ্যে) ঘটেছিল। ইবন মাহফুজের মতে, ৫৯৭ হিজরিতে (১২০০–১২০১) হানজালা ইবন কাতাদা মক্কা আক্রমণ করলে মুকাসসির ওয়াদি নাখলা এলাকায় পালিয়ে যান এবং ৬০০ হিজরিতে (১২০৩–১২০৪) সেখানে মারা যান।   তথ্যসূত্র   বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:মক্কার শরিফ বিষয়শ্রেণী:১২শ শতাব্দীর আরব ব্যক্তি বিষয়শ্রেণী:১২০০-এর দশকে মৃত্যু বিষয়শ্রেণী:জন্মের সাল অজানা
নীতিশ মুখোপাধ্যায়  (২৪ নভেম্বর ১৯১৭  - ১০ জুন ১৯৬৫) ছিলেন বিশ শতকের দ্বিতীয়ার্ধে বাংলা চলচ্চিত্র জগতের খ্যাতনামা অভিনেতা। বাংলা ও হিন্দি উভয় ছবিতেই তিনি কাজ করেছেন। চলচ্চিত্র পরিচালক ও সঙ্গীত পরিচালক হিসাবেও তার পরিচিতি ছিল।  জন্ম ও শিক্ষা জীবন  নীতিশ মুখোপাধ্যায়ের জন্ম ১৯১৭ খ্রিস্টাব্দের ২৪ নভেম্বর ব্রিটিশ ভারতের নদীয়া জেলার শান্তিপুরের এক সম্ভ্রান্ত পরিবারে। পিতা ভূজেন্দ্রনাথ মুখোপাধ্যায় ছিলেন ডেপুটি ম্যাজিস্ট্রেট। নীতিশের পড়াশোনা কলকাতার সাউথ সুবার্বান স্কুলে। ১৯৩৩ খ্রিস্টাব্দে ম্যাট্রিক পাশের পর ভরতি হন  আশুতোষ কলেজে। সেখান থেকে আই.এ পাশের পর তিনি প্রতিরক্ষা বিভাগে চাকরি নেন। কিছুদিন চাকরির পর তিনি সে চাকরি ছেড়ে দেন সঙ্গীতের টানে। কেননা ছোটবেলা থেকেই গানের তালিম নিয়েছেন দুই প্রবাদপ্রতিম সঙ্গীত শিল্পী ভীষ্মদেব চট্টোপাধ্যায় ও তারাপদ চক্রবর্তীর কাছে। গানের সঙ্গে অভিনয়ের শিক্ষা নেন  শিশিরকুমার ভাদুড়ীর কাছে এবং নিয়মিতই অভিনয় করতেন শিশির কুমার ভাদুড়ীর শ্রীরঙ্গম নাট্যমঞ্চে। গানের সঙ্গে তার অভিনয়ে খ্যাতি অর্জন করেন।  অভিনয় জীবন ১৯৩৯ খ্রিস্টাব্দে নরেশ মিত্র পরিচালিত কালী ফিল্মস-এর "শর্মিষ্ঠা" ছবিতে তিনি প্রথম অভিনয় করেন। এর পরে আরো ছবিতে অভিনয় করলেও প্রথমদিকে তেমন সুনাম অর্জন করতে না পারায় সঠিক মন স্থির করতে পারছিলেন না। অবশেষে ১৯৪৭ খ্রিস্টাব্দে মুক্তিপ্রাপ্ত "মুক্তির বন্ধন" ছবি সিনেমা জগতে ফিরিয়ে আনে। তারপর ১৯৪৭ খ্রিস্টাব্দে দেবকীকুমার বসুর চন্দ্রশেখর ছবিতে মীরকাশিমের ভূমিকায় নীতিশের দোর্দণ্ডপ্রতাপ অভিনয় জনপ্রিয়তা এনে দেয়। এরপর একে একে বহু বাংলা ছবিতে অভিনয় করেন। তিনি নরেশ মিত্র, নীরেন লাহিড়ী, দেবকী বসু, শৈলজানন্দ মুখোপাধ্যায়, চিত্ত বসু, অগ্রদূত (বিভূতি লাহা) মধু বসু প্রমুখ বিশিষ্ট পরিচালকের ছবিতে কাজ করেন। তার শেষ অভিনীত ছায়াছবি ছিল ১৯৬৫ খ্রিস্টাব্দে মুক্তিপ্রাপ্ত রাজা রামমোহন। একই বছরে তার আরও একটি ছবি রূপ সনাতন মুক্তি পেয়েছিল।  শুধু চলচ্চিত্রে নয়, মঞ্চেও তিনি অভিনয় করেছেন। অপূর্ব কণ্ঠস্বর আর অসাধারণ বাচনভঙ্গি ছিল তার অভিনয়-সম্পদ।  তারাশঙ্কর বন্দ্যোপাধ্যায়ের সঞ্জীবন ফার্মেসী উপন্যাস অবলম্বনে আরোগ্য নিকেতন নাটকের মুখ্য চরিত্র জীবনমশাই-এর ভূমিকায় তার অভিনয় ছিল অসাধারণ।   অভিনীত চলচ্চিত্রসমূহ  বছর ফিল্ম পরিচালক ভূমিকা ১৯৪০ সাধারণ মেয়ে নীরেন লাহিড়ী অজিত১৯৪০ঠিকাদারপ্রফুল্ল রায় সাব-ইন্সপেক্টর১৯৪১কর্ণার্জুনজ্যোতিষ বন্দ্যোপাধ্যায়দুঃশাসন ১৯৪১অবতারপ্রেমাঙ্কুর আতর্থীশক্তসেন ১৯৪৭পথের দাবী দিগম্বর চট্টোপাধ্যায় ১৯৪৮ মহাকাল ধীরেশ ঘোষঅনিরুদ্ধ১৯৪৮রঙবেরঙ শৈলজানন্দ মুখোপাধ্যায় ১৯৪৯ কবি দেবকী বসুরাজন১৯৫২কপালকুণ্ডলা অর্ধেন্দু মুখোপাধ্যায়কাপালিক ১৯৫৫ সবার উপরে অগ্রদূত (বিভূতি লাহা)রায়বাহাদুর১৯৫৫ রাইকমলসুবোধ মিত্ররসিক দাস১৯৫৬সাহেব বিবি গোলামকার্তিক চট্টোপাধ্যায়ছোটবাবু  মৃত্যু ১৯৬৫ খ্রিস্টাব্দের ১০ জুন নীতিশ মুখোপাধ্যায় মাত্র ৪৭ বৎসর বয়সে পরলোক গমন করেন।  তথ্যসূত্র   বহিঃসংযোগ  বিষয়শ্রেণী:১৯১৭-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি অভিনেতা বিষয়শ্রেণী:বাংলা চলচ্চিত্র অভিনেতা বিষয়শ্রেণী:ভারতীয় অভিনেতা
চোখের উপর চাপ একটি সাধারণ চোখের সমস্যা যেটি কিছু অবিশেষ লক্ষণ-উপসর্গ যেমন চোখে ক্লান্তি, চোখের ভেতরে ও আশেপাশে ব্যথা, ঝাপসা দৃষ্টি, মাথাব্যথা ও কদাচিৎ দ্বৈতদৃষ্টির মাধ্যমে প্রকাশ পায়। বহুক্ষণ যাবৎ কম্পিউটার, ডিজিটাল যন্ত্রপাতি ব্যবহার করলে বা পড়া বা অন্যান্য দৃষ্টিনির্ভর কাজকর্ম করলে এই লক্ষণ-উপসর্গগুলি দেখা দেয়।  যখন কোনও ব্যক্তি কোনও দৃষ্টিগতভাবে ভারবহ কোনও কাজ সম্পাদন করে, যেমন অবিরাম কোনও বই বা কম্পিউটারের মনিটরের দিকে তাকিয়ে থাকা, তখন চোখের সিলিয়ারি পেশীগুলি ও অক্ষিবহির্ভূত পেশিগুলির উপর চাপ পড়ে ও এগুলি ক্লান্ত হয়ে পড়ে। এর ফলে অক্ষিগোলকে অস্বস্তি বা ব্যথার সৃষ্টি হয়। দশ মিনিট চোখ বন্ধ রাখলে ও ঘণ্টায় অন্তত একবার মুখমণ্ডল ও ঘাড়ের পেশীগুলিকে বিশ্রাম দিলে এই সমস্যা সাধারণত দূর হয়।   লক্ষণ ও উপসর্গ  ঝাপসা দৃষ্টি  চোখে ব্যথা, অবসাদ, জ্বালাপোড়া, চুলকানি  মনোযোগ নিবদ্ধ করতে সমস্যা  শুষ্ক চোখ বা পানিতে টলমলে চোখ  চোখে অস্বস্তি  মাথাব্যথা  উজ্জ্বল আলোর প্রতি অতিসংবেদনশীলতা  চিকিৎসা চোখের পেশীসমূহের উপর পীড়ন বা চাপ কমানোর কিছু জ্ঞাত পদ্ধতি হল কিছুক্ষণ পরপর চোখ বন্ধ করে বিশ্রাম দেওয়া, ভালো ঘুম দেওয়া ও সঠিক পুষ্টি।  তথ্যসূত্র  বহিঃসংযোগ  বিষয়শ্রেণী:দৃষ্টি বিভ্রম ও অন্ধত্ব
থাম্ব|নাইটউইশ একটি সিম্ফোইক মেটাল ব্যান্ড সিম্ফোনিক মেটাল হলো এক প্রকার হেভি মেটাল সঙ্গীত যার সিম্ফোনিক উপাদান থাকবে; যা শাস্ত্রীয় সঙ্গীত অথবা প্রোগ্রেসিভ রক থেকে সংগৃহীত এবং এমন একটা ধরন সৃষ্টি করবে যা উভয়ের আমেজ বহন করবে, যেমন-অপেরার গায়িকার মতো মেয়ে মূল ভোকাল, বাদ্যযন্ত্র নানা ধরনের হবে শুধুমাত্র ইলেকট্রিক গিটারের ওপর নির্ভরশীল হবে না, অ্যাকুস্টিক গিটার ও নানা প্রকারের কি-বোর্ড ব্যবহৃত হবে, অসামঞ্জস্যপূর্ণ মিটার ব্যবহৃত হবে যেমন-৫/৪ এবং ৭/৮, ক্ল্যাসিক্যাল থিম ব্যবহার করা যেতে পারে এবং অবশ্যই থাকবে হেভি মেটাল পাওয়ার রিফ।  সিম্ফোনিক মেটালের মূল অনুপ্রেরণা হলো শাস্ত্রীয় সঙ্গীত, গোথিক মেটাল এবং পাওয়ার মেটাল।কি-বোর্ড এখানে মূল ভূমিকা পালন করে। কি-বোর্ডের অংশগুলো থাকে খুব জটিল ও কারিগরিভাবে কঠিন যেখানে ক্ল্যাসিক্যাল ধরনের ও অর্কেস্টাল আমেজ থাকে, আর অন্যান্য বাদ্যযন্ত্রের অংশ অপেক্ষাকৃত সহজ থাকে। এ ধরনের ব্যান্ডগুলোতে মূলত মেয়ে ভোকাল থাকে যাকে তাদের প্রচারের কাজে ব্যবহার করা হয়ে থাকে। সোপরানো ধরনের মেয়ে ভোকালই মূলত ব্যবহার করা হয়। গোথিক মেটালের মতো এখানে পুরুষ দ্বিতীয় ভোকাল ব্যবহার করা হয়ে থাকে, যে ডেথ মেটালের ভোকালের মতো গর্জনশীল হলেও হতে পারে।আরও চাইলে ব্যাকআপ ভোকাল হিসেবে গির্জার গায়কদলও ভাড়া করা যেতে পারে। সিম্ফোনিক পাওয়ার মেটাল-এ ছেলে ভোকাল বেশি পাওয়া যায়। গোথিক মেটালের মতো সিম্ফোনিক মেটালে রক ও মেটাল ধরনের সঙ্গীতের সংশ্লেষণ করা হয়ে থাকে, যেখানে ব্ল্যাক মেটাল, ডেথ মেটাল, পাওয়ার মেটাল ও প্রোগ্রেসিভ মেটাল উপাদান প্রায়ই ব্যবহার করা হয়ে থাকে।  সিম্ফোনিক মেটালের মূল পাওয়া যায় প্রাথমিক ব্ল্যাক মেটাল ও ডেথ মেটাল ব্যান্ডগুলোতে, যারা তাদের গানে কিছু সিম্ফোনিক উপাদান ব্যবহার করেছিল। নাইটউইশ এবং উইথইন টেম্পটেশন উভয় ব্যান্ডই ১৯৯৭ সালে প্রথম অ্যালবাম বের করে। উইথইন টেম্পটেশন গোথিক মেটালের মাধ্যমে বেশি প্রভাবিত,অন্যদিকে নাইটউইশ পাওয়ার মেটালের মাধ্যমে বেশি প্রভাবিত।কিন্তু তাদের উভয়ের সিম্ফোনিক মেটালের একটি গুরুত্বপূর্ণ উপাদান শক্তিশালী মহিলা মূল গায়িকা আছে এবং তাদের ক্ল্যাসিক্যাল প্রভাবিত কি-বোর্ড বাজনা আছে। ২০০০ সহস্রাব্দের প্রথম দিকে কিছু নতুন সিম্ফোনিক মেটাল ব্যান্ড আলোচনায় চলে আসে যেমন-রেইন ফেল উইথইন, আফটার ফরএভার, এপিকা, হ্যাগার্ড ও ইডেন ব্রিজ, তাদের সবারি বৈশিষ্ট্যপূর্ণ কি-বোর্ড বাজনা ও মেয়ে ভোকাল আছে। সিম্ফোনিক মেটাল শব্দটা ব্যবহার করা যেতে পারে কোন ব্যান্ডের শুধুমাত্র একটা গান বা একটা অ্যালবামের ক্ষেত্রেও যদিও তারা হয়তবা প্রথমদিকের ডেথ মেটাল, ডুম মেটাল, গোথিক মেটাল, পাওয়ার মেটাল বা ব্ল্যাক মেটাল ব্যান্ড। সিম্ফোনিক মেটাল মূলত উত্তর ও মধ্য ইউরোপে জনপ্রিয়। সিম্ফোনিক ব্ল্যাক মেটালে একই ধরনের উপাদান থাকে মেলোডিক ব্ল্যাক মেটালের মতো; তবে কি-বোর্ড বাজনা ও যন্ত্রপাতি মূলত ব্যবহার করা হয় সিম্ফোনিক বা ক্ল্যাসিক্যাল মিউজিকের মতো।   বহিঃসংযোগ   www.ssmt-reviews.com  www.musicmight.com  allmusic.com  www.allmusic.com/cg/amg  বিষয়শ্রেণী:সঙ্গীতের ধারা
অশ্বিনীকুমার টাউন হল হলো বাংলাদেশের বরিশাল শহরের প্রধান গণজমায়েত স্থল ও শহরের সাংস্কৃতিক প্রাণ কেন্দ্র যা পর্যটক আকর্ষক কেন্দ্র হিসাবেও সারাদেশে সুবিদিত। শহরের মূল সড়ক সদর রোডে অবস্থিত এই স্থানটিতেই বিভিন্ন ধরনের সভা, সেমিনার, নাটক, মেলা ও মৌসুমী অনুষ্ঠানের আয়োজন করা হয়ে থাকে।   অবস্থান  এই স্থাপনাটি বাংলাদেশের দক্ষিণাঞ্চলীয় বরিশাল বিভাগের বিভাগীয় সদরদপ্তর বরিশাল শহরের প্রধান সড়ক সদর রোডে অবস্থিত।   নামকরণ  বরিশালের উন্নয়নে সচেষ্ট জনদরদী নেতা ও বিশিষ্ট শিক্ষাবিদ অশ্বিনীকুমার দত্তের নামানুসারে এই হলটির নামকরণ করা হয়েছে।   আরও দেখুন    মহাত্মা অশ্বিনীকুমার দত্ত।   তথ্যসূত্র    বহিঃসংযোগ   বিষয়শ্রেণী:১৯৩০-এ প্রতিষ্ঠিত বিষয়শ্রেণী:বরিশাল জেলার দর্শনীয় স্থান
ছোট পাতা-নাক বাদুড় বা পাংশুটে গোলপাতা বাদুড় () (বৈজ্ঞানিক নাম:Hipposideros cineraceus)Wilson, Don E., and F. Russell Cole (2000) , Common Names of Mammals of the World হচ্ছে Hipposideridae পরিবারের একটি বাদুড়ের প্রজাতি।Chiroptera Specialist Group 1996.  Hipposideros cineraceus.   2006 IUCN Red List of Threatened Species.   Downloaded on 30 July 2007. এদেরকে ভারত, ইন্দোনেশিয়া, লাওস, মালয়েশিয়া, মায়ানমার, পাকিস্তান, থাইল্যান্ড, এবং ভিয়েতনামে পাওয়া যায়।  বিবরণ ও স্বভাব ছোট পাতা-নাক বাদুড় খুবই ছোট আকারের। এদের মাথাসহ দেহের দৈর্ঘ্য মাত্র ৩ দশমিক ৭ সেন্টিমিটার। এদের শরীরের ওপরের অংশের লোম ধূসর বাদামি থেকে কমলা রঙের এবং নিচের অংশের রং ফ্যাকাশে থেকে প্রায় সাদা। পাখা ও কান ধূসর কালো। নাকের মাথার দিকটা দেখতে কিছুটা ছোট আকারের পাতার মতো, এ জন্যই এর নাম পাতা-নাক বাদুড়। এসব বাদুড় পাহাড়ি অঞ্চলে বাস করতে পছন্দ করে। দিনের বেলা থাকে পাহাড়ের গুহা বা গাছের খোঁড়লে। রাতে বের হয়ে পোকামাকড় ধরে খায়।  তথ্যসূত্র  বিষয়শ্রেণী:হিপ্পোসিডেরস বিষয়শ্রেণী:পাকিস্তানের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:১৮৫৩-এ বর্ণিত স্তন্যপায়ী বিষয়শ্রেণী:বোর্নিওর স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:ফিলিপাইনের স্তন্যপায়ী বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
চম্পি চ্যাটার্জি (১১ মে ১৯৫৯ - ২০ আগস্ট ২০১০) একজন ভারতীয় ক্রিকেটার ছিলেন। তিনি ছিলেন একজন ডানহাতি ব্যাটসম্যান এবং একজন ডানহাতি মিডিয়াম-পেস বোলার যিনি বাংলার হয়ে খেলতেন। তিনি বেলুড়ে জন্মগ্রহণ করেন।  চ্যাটার্জী ১৯৮৩-৮৪ মৌসুমে দিল্লির বিপক্ষে দলের হয়ে প্রথম-শ্রেণীর একটি খেলায় অংশ নেন। টেইলেন্ডে ব্যাটিং করে প্রথম ইনিংসে দুই রান এবং দ্বিতীয় ইনিংসে একক রান করেন।  চ্যাটার্জি ম্যাচ চলাকালীন নয় ওভার বল করেছিলেন - প্রথম ইনিংসে ০-৫১ এবং দ্বিতীয় ইনিংসে ০-১০ এর পরিসংখ্যান নিয়েছিলেন।   তথ্যসূত্র    বহিঃসংযোগ   বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:২০১০-এ মৃত্যু বিষয়শ্রেণী:১৯৫৯-এ জন্ম বিষয়শ্রেণী:অপর্যালোচিত অনুবাদসহ পাতা
হাপানিয়া ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।   অবস্থান ও সীমানা  এই ইউনিয়নের উত্তরে বর্ষাইল ইউনিয়ন, দক্ষিনে দুবলহাটি ইউনিয়ন, পূর্বে নওগাঁ পৌরসভা ও পশ্চিমে মহাদেবপুর উপজেলার ভিমপুর ইউনিয়ন অবস্থিত।  ইতিহাস    প্রশাসনিক এলাকা    আয়তন ও জনসংখ্যা  এই ইউনিয়নের আয়তন ১৮.৭১ বর্গ কিমি। লোকসংখ্যা -২৭,৮৮০জন (জন্মনিবন্ধন অনুযায়ী )  শিক্ষা  শিক্ষার হার : শিক্ষার হার-৬৫% শিক্ষা প্রতিষ্ঠান মাধ্যমিক বিদ্যালয়- ৩টি,  সরকারি প্রাথমিক  বিদ্যালয়-৮টি, বেসরকারি রেজিঃ প্রাথমিক বিদ্যালয় -৫টি, কিন্ডার গার্টেন স্কুল-২টি মাদ্রাসা-২টি, এতিমখানা-১টি,  দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- দেওয়ান  মোস্তাক আহমেদ রাজা +প্রাক্তন চেয়ারম্যানগণের তালিকাক্রমিকনামমেয়াদ০১লফরদী সরদার১৯৩৭-১৯৪০০২তাজন সরদার১৯৪১-১৯৪৪০৩বছির সরদার১৯৪৫-১৯৪৮০৪কছিমুদ্দীন ডাঃ১৯৪৮-১৯৫১০৫দায়েম উদ্দীন১৯৫১-১৯৫৭০৬জয়েন  উদ্দীন১৯৫৭-১৯৬০০৭জহির উদ্দীন  সরদার১৯৬০-১৯৬৬০৮আনোয়ার হোসেন১৯৭৪-১৯৭৯০৯জহির উদ্দীন  সরদার১৯৭৯-১৯৮৪১০আব্দুল সাত্তার১৯৮৪-১৯৮৯১১আব্দুস সাত্তার১৯৯১-১৯৯৮১২জসিম উদ্দীন আহম্মেদ ১৯৯৮-২০০৩১৩আব্দুল সাত্তার২০০৩-২০০৭১৪আবদুল জববার (ভারপ্রাপ্ত)২০০৭-২০১১১৫দেওয়ান  মোস্তাক আহমেদ রাজা২০১১-২০১৬১৬মোঃ আফছার আলী২০১৬-২০২১  আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:নওগাঁ সদর উপজেলার ইউনিয়ন
রাধানগর-কৃষ্ণনগর সীমান্ত হাট হচ্ছে তৃতীয় ভারত-বাংলাদেশ সীমান্ত হাট যা ২০১৫ সালের ১৩ই জানুয়ারি বাংলাদেশের চট্টগ্রাম বিভাগের ফেনী জেলার ছাগলনাইয়া উপজেলার রাধানগর ইউনিয়নের মোকামিয়া গ্রামের সীমান্তে ও ভারতের ত্রিপুরা রাজ্যের কৃষ্ণনগরের শ্রীনগর গ্রামের সীমান্তে চালু হয়। হাটের উদ্বোধন করেন তৎকালীন বাংলাদেশের বাণিজ্যমন্ত্রী তোফায়েল আহমেদ ও ভারতের কেন্দ্রীয় বাণিজ্য ও শিল্প প্রতিমন্ত্রী নির্মলা সীতারামন।   বিনিময় ও হাট ব্যবস্থাপনা  সপ্তাহে প্রতি মঙ্গলবার বিজিবি ও বিএসএফ সুরক্ষা বলয়ে হাট বসে এবং প্রতিজন ১০০ ডলার সমমূল্যের শুল্কমুক্ত সওদা করতে পারে। হাটে বাংলাদেশী টাকা ও ভারতীয় রুপি উভয় মুদ্রায় পণ্য বেচা-কেনা হয়।  আরও দেখুন ভারত-বাংলাদেশ সীমান্ত হাট বালিয়ামারী-কালাইরচর সীমান্ত হাট বাগানবাড়ি-রিংকু সীমান্ত হাট ডলুরা-বালাট সীমান্ত হাট তারাপুর-কমলাসাগর সীমান্ত হাট   তথ্যসূত্র   বিষয়শ্রেণী:বাংলাদেশ–ভারত সীমান্ত বিষয়শ্রেণী:বাংলাদেশ–ভারত সম্পর্ক
ধুল-সুওয়াইকাতাইন ( , ) আক্ষরিক অর্থে "দুইটি চিকন পা এর অধিকারী" হল ইসলামের নবী মুহাম্মদের হাদিসে উল্লিখিত একটি চরিত্র।  হাদিস অনুসারে, একদল আবিসিনীয় (ইথিওপীয়) পুরুষের শেষ যুগে কাবাঘর স্থায়ীভাবে ধ্বংস করার এবং এর ধনসম্পদ সরিয়ে নেওয়ার নিয়তি নির্ধারিত। এর এক এক ইট ভেঙে ফেলা হবে, এবং তা করা হবে শান্তিপূর্ণভাবে। এই সময়ে সৃষ্টিকর্তার প্রতি বিশ্বাস অদৃশ্য হয়ে যাবে, তাই ধ্বংস অলক্ষিত থাকবে।  আবদুল্লাহ ইবনে আমর ইবনে আল-আস এবং ইবনে কাসির ব্যাখ্যা করেছেন যে এটি যীশু ( ঈসা) (ওরফে যীশু খ্রীষ্ট) এর দ্বিতীয় আগমনের পরে ঘটবে।   এই বিষয়টির উল্লেখ ছয়টি ঐতিহ্যবাহী সুন্নি হাদিস সংকলন সিহাহ সিত্তায় লিপিবদ্ধ আছে। এই সংকলনের মধ্যে প্রাচীনতম এবং সর্বাধিক সম্মানিত হাদিস, যথা সহীহ আল-বুখারী এবং সহীহ মুসলিম এও এটি অন্তর্ভুক্ত রয়েছে।  এই ঐতিহ্যটি সম্ভবত হস্তিবর্ষের সাথে সম্পর্কিত, যখন আকসুম সেনাপতি আবরাহা মক্কা আক্রমণ করেছিলেন বলে জানা যায়। Walter W. Müller (1987) "Outline of the History of Ancient Southern Arabia,"  in Werner Daum (ed.), Yemen: 3000 Years of Art and Civilisation in Arabia Felix. Pinguin-Verlag.   পঞ্চম ক্রুসেডের (১২১৭-১২২১) পর, এই ঐতিহ্য ইউরোপে স্থানান্তরিত হয় যখন প্যাডেরবর্নের হিস্টোরিয়া দামিয়াটিনার বিশপ অলিভার একজন নুবিয়ান রাজাকে ইসলামের সমাপ্তির ইঙ্গিতকারী লক্ষণ হিসেবে বর্ণনা করেন।    আরো দেখুন    জুলকারনাইন   তথ্যসূত্র    আরও পড়ুন          বিষয়শ্রেণী:ইসলামি পরিভাষা বিষয়শ্রেণী:ইসলামি পরকালবিদ্যা
গোং-মা-গ্রাগ্স-পা-র্গ্যাল-ম্ত্শান () (১৩৭৪- ১৪৩২) তিব্বতের ফাগ-মো-গ্রু-পা রাজবংশের ষষ্ঠ রাজা ছিলেন।   সিংহাসনে আরোহণ  গোং-মা-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র ছিলেন।Giuseppe Tucci, Deb T'er Dmar Po Gsar Ma. Rome 1971, p. 214. ১৩৮০ খ্রিষ্টাব্দে তিনি ভিক্ষুর শপথ নেন। পাঁচ বছর পরে তৎকালীন রাজত্বকারী ফাগ-মো-গ্রু-পা রাজবংশের পঞ্চম রাজা ব্সোদ-নাম্স-গ্রাগ্স-পাকে অপর এক পরিবারগোষ্ঠী সরিয়ে ক্ষমতা দখল করলেAriane Macdonald, 'Préambule à la lecture d'un Rgya-Bod yig-chan'. Journal asiatique 963, p. 103-4. ব্সোদ-নাম্স-গ্রাগ্স-পা এই গোষ্ঠীর চাপে মিং সম্রাট হোংঊকে পত্র মারফত গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলেGiuseppe Tucci, Tibetan Painted Scrolls. Rome 1949, p. 692. গোং-মা-গ্রাগ্স-পা-র্গ্যাল-ম্ত্শান পরবর্তী রাজা হিসেবে সিংহাসনে বসেন। তার মাতুল পরিবার ক্ষমতা দখলের চেষ্টা করলেও রাজসভার মন্ত্রীদের বিরোধিতায় তা করতে ব্যর্থ হন।   রাজত্ব  গোং-মা-গ্রাগ্স-পা-র্গ্যাল-ম্ত্শানের রাজত্বকালে তিব্বতে সমৃদ্ধি আসে।Sarat Chandra Das, 'A short history of the House of Phagdu'. Journal of the Asiatic Society of Bengal 1905, p. 205. ঐ বংশের পূর্ববর্তী রাজারা যেরকম স্দে-স্রিদ উপাধি ধারণ করতেন, তিনি গোং-মা উপাধি ধারণ করেন।Tsepon W.D. Shakabpa, Tibet. A Political History. Yale 1967, pp. 85-6. ১৩৮৮ খ্রিষ্টাব্দে হোংঊ তাকে গুশি উপাধি দান করেন এবং দুই রাজবংশের মধ্যে সম্পর্কের উন্নতি ঘটে। গোং-মা-গ্রাগ্স-পা-র্গ্যাল-ম্ত্শানের রাজত্বকালে দুই দেশের মধ্যে কূটনৈতিক ও বাণিজ্যিক আদান প্রদানও বৃদ্ধি পায়।   ধর্মীয় পৃষ্ঠপোষকতা  গোং-মা-গ্রাগ্স-পা-র্গ্যাল-ম্ত্শান বিখ্যাত তিব্বতী বৌদ্ধ পণ্ডিত ত্সোং-খা-পা-ব্লো-ব্জাং-গ্রাগ্স-পার পৃষ্ঠপোষক ছিলেন। তার অনুদানেই ত্সোং-খা-পা-ব্লো-ব্জাং-গ্রাগ্স-পা ও তার অনুগামীরা দ্গা'-ল্দান বৌদ্ধবিহার নির্মাণ করতে সক্ষম হন।Laurent Deshayes, Histoire du Tibet. Paris 1997, p. 120. ১৪০৯ খ্রিষ্টাব্দে রাজা লাসা শহরে ত্সোং-খা-পা-ব্লো-ব্জাং-গ্রাগ্স-পাকে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসবের সূচনা করতে সহায়তা করেন।   তথ্যসূত্র   বিষয়শ্রেণী:১৩৭৪-এ জন্ম বিষয়শ্রেণী:১৪৩২-এ মৃত্যু বিষয়শ্রেণী:ফাগমো কাগ্যু বিষয়শ্রেণী:ফাগমোদ্রুপা রাজবংশ
নেপালের ভিসা নীতি অপেক্ষাকৃত উদার, যা সকল দেশের নাগরিকদের আগমনের সময় একটি পর্যটক ভিসা প্রাপ্তির অনুমতি দিয়ে থাকে।  জানুয়ারিতে ২০১৪ সালে নেপাল তাদের দেশের জন্য অনলাইন ভিসা আবেদন পদ্ধতি চালু করেছে।বিদেশিরা অনলাইন ভিসা আবেদন পদ্ধতির মাধ্যমে নেপালের ভিসার জন্য আবেদন জানাতে পারেন  সকল পর্যটকদের এক বছরে সর্বোচ্চ ১৫০ দিনের জন্য নেপালে থাকার অনুমতি দেওয়া হয়।  ভিসা নীতি মানচিত্র thumb|800px|center|ভিসা নীতি মানচিত্র  চলাফেরার স্বাধীনতা নেপালে অনুপ্রবেশের জন্য  এর নাগরিকদের ভিসার প্রয়োজন হয় না এবং নেপালি নাগরিকদের মতোই কোনও বিধিনিষেধ ছাড়াই স্থায়ীভাবে বসবাস করতে পারে, কারণ ইন্দো-নেপাল শান্তি ও বন্ধুত্বের চুক্তি ১৯৫০ মোতাবেক একটি পারস্পরিক ভিত্তিতে উভয় দেশের জনগণের স্বাধীন চলাচলের স্বীকৃতি দিয়েছে।  নেপালে প্রবেশের জন্য ভারতীয় নাগরিকরা নিচের যেকোনো একটি গ্রহণযোগ্য নথিপত্র ব্যবহার করতে পারে:   ভারতীয় পাসপোর্ট  ফটো সহ ভোটার আইডি কার্ড       নেপালে বসবাসরত ভারতীয় নাগরিকদেরকে ভারতীয় দূতাবাস কর্তৃক প্রদত্ত নিবন্ধন সার্টিফিকেট       জরুরি অবস্থার সময় ভারতীয় নাগরিকদেরকে ভারতীয় দূতাবাস কর্তৃক প্রদত্ত অস্থায়ী পরিচয়পত্র  আগমনের পর ভিসা  নিম্নোক্ত রাষ্ট্রসমূহের নাগরিকদের এবং শরণার্থী ভ্রমণ পত্রধারীদের বাদ দিয়ে, যেকোনও বিদেশী জাতীয়তার নাগরিকরা আগমনের পর ভ্রমণ ভিসা পেতে পারেন। ১৫, ৩০ অথবা ৯০ দিন সময়ে থাকার জন্য একাধিক প্রবেশাধিকার ভিসা পাওয়া যেতে পারে। অস্থায়ী পাসপোর্টধারীরা এরজন্য যোগ্য না, যদিনা তারা ইউরোপীয় ইউনিয়নের সদস্য রাষ্ট্র কর্তৃক প্রদত্ত একটি অস্থায়ী পাসপোর্ট না পান। আগাম ভিসা-প্রয়োজন  নেপালে আগমনের পূর্বে নিম্নলিখিত রাষ্ট্রের নাগরিকদের আগাম ভিসার জন্য আবেদন করতে হবে:  ভিসা ফি মওকুফ  সার্ক সদস্যভুক্ত দেশগুলির নাগরিকরা ৩০ দিনের জন্য কোনো খরচ ছাড়াই একটি ভ্রমণ ভিসা বিনামূল্যে পেতে পারেন। ঐ দেশগুলি হল:  ১ জানুয়ারী ২০১৬ সাল থেকে, নিম্নলিখিত বিচারাধীন কর্তৃক জারি করা পাসপোর্টধারীরা তাদের ভিসা ফি মৌকুফ করতে পারে যদি তারা পর্যটক হিসেবে ভ্রমণে আসে। বিচারাধীন দেশসমূহ হল:  অ-সাধারণ পাসপোর্ট কূটনৈতিক বা নিম্নলিখিত দেশগুলির কর্মজীবী পাসপোর্টধারীদের ভিসার প্রয়োজন হয় না।  পরিসংখ্যান  ভ্রমণের উদ্দেশ্যে নেপালে বেশিরভাগ ভ্রমণকারীরা নিম্নোক্ত দেশগুলি (ভারত বাদে) থেকে এসেছে:   দেশ ২০১৬ ২০১৫   ৬৬৯৮৪  ১২৩৮০৫    ৪৪৩৬৭  ৩৭৫৪৬    ৪২৬৮৭  ৪৯৮৩০    ৩০৯৫৩  ৩৩৪২২    ২৯৭৩০  ৩৬৭৫৯    ১৮৬১৯  ২৪৫১৬    ১৮১১২  ২৩২০৫    ১৭৬১৩  ২৫৮২৯    ১৬৪০৫  ২৪০৯৭    ১৬৪০৫  ১৮০২০  মোট  ৫৩৮৯৭০  ৭৯০১১৮   আরো দেখুন  নেপালি নাগরিকদের জন্য ভিসা প্রয়োজনীয়তা তথ্যসূত্র  বহিঃসংযোগ নেপালের ইমিগ্রেশন বিভাগ   বিষয়শ্রেণী:নেপালের বৈদেশিক সম্পর্ক বিষয়শ্রেণী:দেশ অনুযায়ী ভিসা নীতি
কপিলবস্তু জেলা ( , প্রায়ই কপিলবস্তু, হচ্ছে নেপালের পশ্চিমাঞ্চল বিকাস ক্ষেত্রের লুম্বিনী অঞ্চলের একটি জেলা। তোউলিহাওয়া হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৪৮১,৯৭৬ জন এবং ২০১১ সালের আদমশুমারি অনুসারে লোকসংখ্যা ৫৭১,৯৩৬ জন।   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা
রাম বাহাদুর ছেত্রী (১৫ ফেব্রুয়ারি ১৯৩৭–৪ ডিসেম্বর ২০০০) একজন ভারতীয় ফুটবলার ছিলেন। তিনি ১৯৬০ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন। তিনি কলকাতা ফুটবল লিগ ক্লাব ইস্টবেঙ্গলের সাথে উপস্থিত হন এবং ১৯৬০–৬১ সালে দলের নেতৃত্ব দেন।  সাফল্য ইস্টবেঙ্গল আইএফএ শিল্ড: ১৯৫৮  ভারত এশিয়ান গেমস স্বর্ণপদক: ১৯৬২ এএফসি এশিয়ান কাপ রানার্স-আপ: ১৯৬৪  স্বতন্ত্র  ইস্টবেঙ্গল ক্লাবের সহস্রাব্দের সেরা মিডফিল্ডার  তথ্যসূত্র  বহিঃসংযোগ    ভারতীয় ফুটবলের কিংবদন্তি: দ্য হার্ড ট্যাকলে রাম বাহাদুর ছেত্রী  বিষয়শ্রেণী:১৯৩৭-এ জন্ম বিষয়শ্রেণী:২০০০ জন বিষয়শ্রেণী:উত্তরাখণ্ডের ফুটবলার বিষয়শ্রেণী:দেরাদুনের ক্রীড়াবিদ বিষয়শ্রেণী:ভারতীয় গোর্খা বিষয়শ্রেণী:ভারতীয় পুরুষ ফুটবলার বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:১৯৬৪ এএফসি এশিয়ান কাপের খেলোয়াড় বিষয়শ্রেণী:ভারতের অলিম্পিক ফুটবলার বিষয়শ্রেণী:১৯৬০ গ্রীষ্মকালীন অলিম্পিকের ফুটবলার বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের ফুটবলার বিষয়শ্রেণী:ভারতের এশিয়ান গেমসে স্বর্ণপদক বিজয়ী বিষয়শ্রেণী:এশিয়ান গেমসে ফুটবলে পদক বিজয়ী বিষয়শ্রেণী:কলকাতা ফুটবল লিগের খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০০০-এ মৃত্যু বিষয়শ্রেণী:ভারতের আন্তর্জাতিক ফুটবলার বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
সাঈদ কাদরী একজন ভারতীয় গীতিকার ও কবি। তিনি হিন্দি চলচ্চিত্রে কাজ করে থাকেন। তিনি মার্ডার (২০০৪) চলচ্চিত্রের "ভিগে হোঁঠ তেরে" গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন। এছাড়া তিনি লুডো (২০২১) চলচ্চিত্রের "হমদম হরদম" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।  কর্মজীবন কাদরী ২০০৩ সালে জিস্‌ম চলচ্চিত্রের তিনটি গান লিখেন। প্ল্যানেট বলিউড-এর অনীশ খান্না এই চলচ্চিত্রের "আওয়ারা বানজারাপন" গানটির প্রশংসা করে লিখেন "কাদরীর গীত নিদারুণ"। এই গানের জন্য তিনি শ্রেষ্ঠ গীতিকার বিভাগে জি সিনে পুরস্কারের মনোনয়ন লাভ করেন। পরের বছর তিনি মার্ডার (২০০৪) চলচ্চিত্রের চারটি গান লিখেন। অ্যালবামটি সেই বছরের চতুর্থ সর্বোচ্চ বিক্রীত অ্যালবাম। তিনি "ভিগে হোঁঠ তেরে" গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন।  ২০১১ সালে তিনি মার্ডার ২-এর তিনটি গান লিখেন, তন্মধ্যে "হাল এ দিল তুঝকো সুনাতা" ও "ফির মোহাব্বত" বিপুল জনপ্রিয়তা অর্জন করে। ২০১৩ সালে তিনি মার্ডার ৩ চলচ্চিত্রের সবকয়টি গান লিখেন। "হম জি লেঙ্গে" গানের সুর করেন মুস্তাফা জাহিদ এবং বাকি গানগুলোর সুর করেন প্রীতম চক্রবর্তী।  ২০২০ সালে তিনি মলং চলচ্চিত্রে আদিত্য রায় কাপুর ও দিশা পাটানির উপর চিত্রায়িত প্রণয়ধর্মী "চল ঘর চলেঁ" গান লিখেন। দ্য টাইমস অব ইন্ডিয়া-র দেবরতি এস সেন লিখেন, "সাঈদ কাদরী রচিত প্রণয়ধর্মী গানটি দীর্ঘদিন আপনার সাথে রইবে।" তিনি লুডো (২০২১) চলচ্চিত্রের তিনটি গান লিখেন। এই চলচ্চিত্রের তার লেখা "হমদম হরদম" গানটি বিভিন্ন চার্টের শীর্ষে অবস্থান করে এবং এই গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।  তিনি হিট: দ্য ফার্স্ট কেস (২০২২)-এর "কিতনি হাসিন হোগি" গান লিখেন, যার সুর করেন মিথুন শর্মা। ২০২৩ সালে তিনি সঙ্গীতশিল্পী-সুরকার অভি দত্তের "দিল তুঝকো চাহে" গান লিখেন। একই বছর গদর ২-এ তার লেখা "দিল ঝুম" গানটি ইউটিউবে প্রকাশের পর দর্শক-শ্রোতাদের বিপুল সাড়া পায়।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০০৪ ৭ম জি সিনে পুরস্কার শ্রেষ্ঠ গীতিকার "আওয়ারাপন বানজারাপন" (জিস্‌ম)   ২০০৫ স্টারডাস্ট পুরস্কার গীতিকার হিসেবে সেরা পারদর্শিতা "ইন্তেজার ইন্তেজার" (পাপ  "ভিগে হোঁঠ তেরে" (মার্ডার)   ৬ষ্ঠ আইফা পুরস্কার শ্রেষ্ঠ গীতিকার "ভিগে হোঁঠ তেরে" (মার্ডার)   ২০০৮ ১১তম জি সিনে পুরস্কার শ্রেষ্ঠ গীতিকার "ইন দিনো" (লাইফ ইন এ... মেট্রো)   ৯ম আইফা পুরস্কার শ্রেষ্ঠ গীতিকার   ২০১৩ ৫ম মির্চি সঙ্গীত পুরস্কার বর্ষসেরা অ্যালবাম বর্ফী!  ২০২১ ৬৬তম ফিল্মফেয়ার পুরস্কার শ্রেষ্ঠ গীতিকার "হমদম হরদম" (লুডো)    পাদটীকা  তথ্যসূত্র  বহিঃসংযোগ    বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় লেখক বিষয়শ্রেণী:জোধপুরের ব্যক্তি বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতীয় মুসলিম বিষয়শ্রেণী:শ্রেষ্ঠ গীতিকার বিভাগে আইফা পুরস্কার বিজয়ী